Vineri, în jurul amiezii, președintele a fost surprins la terenul de golf de la Pianu, însoțit de soția sa, Carmen Iohannis. Președintele Klaus Iohannis ar fi jucat, vineri, o partidă de golf în localitatea Pianu de Jos, din județul Alba, scrie ziarulunirea.ro, citând surse.
Sursele citate spun că președintele ar mai fi fost și în urmă cu două săptămâni la clubul de golf.
Terenul de golf "Paul Tomiță" de la Pianu de Jos și Domeniul Schiabil Șureanu din Munții Sebeșului, ambele din județul Alba, sunt printre locațiile preferate de relaxare ale președintelui.
De altfel, era de așteptat ca președintele să fie în acest weekend în Sibiu, acolo unde, alături de soția sa, sărbătorește Paștele Catolic. Cel mai probabil, cei doi vor participa, ca-n fiecare an, duminică, la Slujba Paștelui Catolic.
Fiți la curent cu ultimele noutăți. Urmăriți DCNews și pe Google News